Voľby do Rady športovcov IJRU
Voľby do Rady športovcov IJRU (Athlete council) budú prebiehať tento rok. Budú to historicky prvé voľby zástupcov športovcov do Rady športovcov IJRU.
Rada športovcov IJRU bola zriadená ako orgán, ktorý má zastupovať záujmy športovcov. Jej cieľom je podpora športovcov a byť ich hlasom v predstavenstve svetovej organizácie IJRU – International Jump Rope Union.
Rada športovcov IJRU bude v priamom kontakte s IJRU s cieľom zabezpečiť riešenie problémov všetkých športovcov na celom svete.
Každému športovcovi IJRU by malo záležať na tom, kto bude hovoriť v jeho mene. Toto je príležitosť byť súčasťou rozhodnutia a ovplyvniť športový a nešportový život na medzinárodnej úrovni.
Kto je oprávnený zaregistrovať sa a hlasovať?
Hlasovať môže každý, kto spĺňa všetky tieto podmienky:
- športovci vo veku 16 rokov a starší (platí iba pre IJRU)
- športovci, ktorí sa zúčastnili minulých Majstrovstiev sveta FISAC-IRSF alebo WJRF alebo ste sa kvalifikovali na Virtuálne Majstrovstvá sveta IJRU 2021
- člen príslušnej národnej organizácie, t.j. Slovenskej rope skippingovej asociácie
Registrácia
Aktualizácia: IJRU predĺžila registráciu do 28. mája 2021!
Každý záujemca, ktorý sa chce zúčastniť volieb do Rady športovcov IJRU a spĺňa horeuvedené podmienky IJRU, sa musí zaregistrovať najneskôr do 1. mája 2021. Registrovať sa môžné priamo tu:
Kandidátov do Rady športovcov IJRU oznámi svetová organizácia v júni 2021. Sledujte náš web, budeme vás informovať.
Sledujte Slovenskú rope skippingovú asociáciu na sociálnych sieťach:
Facebook: Slovenská rope skippingová asociácia
Instagram: Rope skipping Slovakia